Izvješće o radu predsjednice DHK – dr. sc. Hrvojke Mihanović-Salopek za 2023. godinu:

Sudjelovanja Hrvojke Mihanović-Salopek na znanstvenim skupovima:

Od 29. do 30. lipnja 2023. predsjednica je sudjelovala je na simpoziju 19. Đakovački susreti hrvatskih književnih kritičara u organizaciji Slavonsko-baranjsko-srijemskog ogranka DHK s referatom *Tabu tematika alkoholizma i droge u romanima za djecu i mlade Jadranka Bitenca* u Gradskoj knjižnici u Đakovu.

Od 25. do 27. listopada 2023 sudjelovala je s uvodnim govorom u ime DHK, a pored toga i znanstvenim izlaganjem *Elementi začudnosti u stvaralaštvu Luke Paljetka za djecu i mlade* na Znanstvenom skupu povodom 80. rođendana Luka Paljetka na Filozofskom fakultetu Sveučilišta u Mostaru.

Sudjelovanja na stručnim skupovima i javnim tribinama:

U ponedjeljak, 16. siječnja 2023. Hrvojka Mihanović-Salopek je održala uvodno predavanje i nakon toga prikazala svoj znanstveno-obrazovni autorski film *Regina Martyrum* ( marijanska baština Bjelovarsko-križevačke biskupije) u trajanju od 45 min. u dvorani Vijenac Nadbiskupijskoga pastoralnog instituta u Zagrebu.

Na Danima filma sakralne umjetnosti u Katehetskom centru crkve Marijina Uznesenja u Mosti na Malti, Hrvojka Mihanović-Salopek je 9. veljače 2023. održala uvodnu konferansu na engleskom uz projekciju svojeg autorskog filma  *Regina Martyrum,* emitiranog u engleskom prijevodu, objavljenog u produkciji Centra za kulturu Novi Zagreb.

Dana 13. veljače emitiran je razgovor o kazališno-glazbenoj djelatnosti, *-*TV razgovor Đure Vidmarovića, Mirjane Bohanec Vidović i Hrvojke Mihanović-Salopek u TV emisiji *Susret u riječi*, TV Laudato, produkcija 2023.

U petak 24. veljače 2023. sudjelovala je na *19. Sidonijinim danima* ( u čast 1. hrvatske operne pjevačice Sidonije Erdȫdy Rubido) u Gornjoj Rijeci kraj Križevaca gdje je održala prigodno predavanje i potom projekciju filma *Regina Martyrum*, u organizaciji općine Gornja Rijeka I udruge  *Podkalnički plemenitaši.*

U utorak, 28. veljače 2023. Hrvojka Mihanović-Salopek je sudjelovala u predstavljanju knjige  *Hvatanje zraka* -izbor iz poezije Borisa Biletića (prir. M.Mićanović), u Knjižari Matice hrvatske u Zagrebu.

U srijedu, 1. ožujka 2023. Hrvojka Mihanović-Salopek je kao promotor govorila o četiri najnovija romana književnice Nevenke Nekić prigodom proslave 80. rođendana autorice u Velikoj dvorani Matice hrvatske u Zagrebu.

U četvrtak, 9. ožujka 2023. održala je u Knjižnici Galženica u Velikoj Gorici uvodno predavanje o i projekciju svojeg znanstveno-obrazovnog filma *Zagrebačka Gospa od Kamenitih vrata* (sakralna baština Zagreba).

U srijedu 19. travnja 2023. održala je uvodno predavanje i potom projekciju filma *Regina Martyrum* u kazališno-filmskoj dvorani Centra za kulturu u Čazmi u organizaciji Gradskog muzeja u Čazmi.

Sudjelovala je u radu prosudbenog povjerenstva za dodjelu nagrada Dana hrvatske knjige DHK, te je napisala i 22. travnja 2023. pročitala obrazloženje za nagradu “Judita” koja je dodijeljena prof. dr. sc. Ružici Pšihistal za knjigu *Studije o Marulićevoj Juditi* u DHK u Zagrebu.

U nedjelju 23. travnja 2023. sudjelovala je na godišnjoj skupštini i poljičkoj proslavi Jurjeva u velikoj dvorani Vojnog ordinarijata RH u Zagrebu, gdje je održala stručno izlaganje na promociji knjige *Povijest Društva Poljičana*, Zagreb-Podstrana, 2021., 2. izd. 2022. koju je Hrvojka Mihanović-Salopek napisala u suautorstvu sa svojim ocem, pok. dr. sc. Nedjeljkom Mihanovićem.

Hrvojka Mihanović-Salopek je napisala programske smjernice DHK od 2023. do 2006. (objavljene na web stranici DHK) te je na izvanrednoj sjednici DHK izložila navedeni program 20. svibnja 2023. u Zagrebu, gdje je izabrana velikom većinom glasova Skupštine DHK i time je postala nova predsjednica DHK.

U subotu 27. svibnja 2023. sudjelovala je kraćim izlaganjem o kajkavskoj književnosti na književnoj manifestaciji Hrašćinski meteorit u kurji Belošević u organizaciji Krapinsko-zagorskog ogranka DHK u Hrašćini.

U ponedjeljak 29. svibnja 2023. Hrvojka Mihanović-Salopek je održala izlaganje o pjesništvu akademika Drage Štambuka na *Pjesničkom recitalu Drage Štambuka* povodom Dana državnosti RH u Foajeu HNK u Zagrebu u organizaciji Školske knjige i HNK u Zagrebu.

U petak 2. lipnja 2023. Hrvojka Mihanović-Salopek je održala uvodno slovo o značenju žena u hrvatskoj književnosti prigodom simpozija *Božena Loborec – Koprivnica kao inspiracija*, koji se održao pod pokroviteljstvom DHK, u organizaciji knjižnice i čitaonice Fran Galović, Podravsko-prigorskog ogranka DHK i Ogranka MH u Koprivnici.

U subotu 3. lipnja 2023. H. Mihanović-Salopek je imala kraći intervju gdje je govorila o književnim planovima rada u DHK s voditeljicom Zrinkom Turalija za emisiju Vijesti iz kulture na HRTV-u.

U nedjelju 4. lipnja 2023. održala je predavanje o Antunu Mihanoviću na književnom susretu i recitalu domoljubne i ljubavne lirike u organizaciji Krapinsko-zagorskog ogranka DHK u Dvorcu Mihanović u Tuheljskim Toplicama.

U utorak, 13. lipnja 2023. sudjelovala je (uz promotore: akademika Mislava Ježića, prof. emeritusa Slobodana P. Novaka, prof. dr. sc. Roberta Bacalju i prof. dr. sc. Tihomila Maštrovića) kao promotor na predstavljanju Zbornika u čast Tihomilu Maštroviću (članu DHK) – *Slatkost bašćine*, povodom 70. rođendana slavljenika u DHK u Zagrebu.

U srijedu 21. lipnja 2023. sudjelovala je prigodnim govorom o Gustavu Krklecu na Danu obilježavanja Gustava Krkleca u Maruševcu u organizaciji Općine i OŠ “Gustav Krklec” u Maruševcu te Varaždinsko-čakovečkog ogranka DHK.

U subotu 8. srpnja 2023. H. Mihanović-Salopek je sudjelovala na *Festivalu knjige* u organizaciji Matice hrvatske u Zagrebu, te je s predsjednikom MH Mirom Gavranom sudjelovala u prigodnoj TV emisiji za HRTV koju je uživo vodila Tamara Džebić.

Hrvojka Mihanović-Salopek je 7. srpnja 2023. sudjelovala na Svečanoj dodjeli *Nagrade* i *Povelje Fonda Miroslav Krleža* u organizaciji DHK, te je ujedno sastavila i tekst obrazloženja za *Povelju*, koja je ove godine dodijeljena pjesniku i književnom kritičaru Borisu Biletiću.

U organizaciji Ogranka Matice hrvatske u Križevcima održala je 11. srpnja 2023. predavanje i projekciju svojeg autorskog filma *Regina Martyrum* u Kinu Križevci u Križevcima.

U organizaciji Ogranka MH u Podstrani i pod pokroviteljstvom DHK sudjelovala je i održala uvodni govor 4. kolovoza 2023. na književnim susretima *Dobrojutro more* u Podstrani, gdje je ove godine plaketu “Dobrojutromore” dobio član UO DHK dr. sc. Ivan Rogić Nehajev.

Napisala je uvodni govor za Okrugli stol posvećen Benjaminu Toliću koji se održao 10 kolovoza 2023. u Posušju u organizaciji Općine Posušje, Ogranka MH i Zaklade Benjamin Tolić DHK Herceg Bosne.

U ponedjeljak 21. kolovoza 2023. sudjelovala je na 1. organizacijskom okupljanju nekadašnjih članica i članova Splitskog ogranka DHK radi planova nove uspostave rada. Tom prigodom je utemeljena ideja o radu na novoj  *Antologiji hrvatskih književnica u Dalmaciji od 18. st. do danas,* koju će prijaviti za financiranje prof. dr. sc. Gordana Laco s Filozofskog fakulteta u Splitu.

U srijedu 30. kolovoza 2023. u sklopu TV emisije *Osvrti* imala je intervju o aktualnim književnim temama i radnim ciljevima DHK s voditeljicom Barbarom Žajom na TV Jadran u Studiju Split.

U ponedjeljak, 4. rujna 2023. gostovala je u radio-emisiji Hrvatskog radija - *Razgovori uživo*, glazbenog kritičara i muzikologa Branka Magdića i govorila o glazbenim i književnim temama.

U srijedu, 6. rujna 2023. održala je predavanje o duhovnoj književnoj baštini Pelješca i Korčule uz projekciju svojeg znanstveno-obrazovnog filma *Stella maris južnih otoka* u Gradskoj knjižnici u Stonu.

U četvrtak, 7.rujna 2023. sudjelovala je uz uvodno izlaganje na dodjeli nagrade i književnim susretima *Maslini u lice*, te na pjesničkom recitalu u čast 80. rođendana akademika Luke Paljetka u dvorani Gradskog poglavarstva u Stonu u organizaciji Južnohrvatskog ogranka DHK. Odlomci iz književnih susreta su emitirani na TV Dubrovnik i u Vijestima iz kulture.

U subotu, 9. rujna 2023. promovirala je *Monografiju o župi Gospe od Zdravlja* u Podstrani Marija Tomasovića u organizaciji Ogranka MH iz Podstrane, u velikoj dvorani Katehetskog centra u Podstrani.

U utorak, 26. rujna 2023. sudjelovala je s izlaganjem ( uz Ivana Boškovića i Nadu Babić) na književnoj večeri posvećenoj obilježavanju 20. godišnjice smrti Anđelka Novakovića i 10. godišnjice smrti Joze Vrkića u Gradskoj knjižnici u Omišu pod pokroviteljstvom DHK, Grada Omiša i Gradske knjižnice Omiš.

U četvrtak 28. rujna 2023. sudjelovala je u književnim razgovorima na tribini DHK posvećenoj hrvatsko-slovenskim književnim vezama, uz gostovanje sudionika iz Društva slovenskih pisateljev, te je po završetku tribine i potpisana povelja o međunarodnoj suradnji između slovenskih i hrvatskih književnika iz DSP i DHK.

U petak 29. rujna 2023. održala je promociju nagrađene knjige poezije *Vrša uspomena* Marine Kljajo Radić, dobitnice ovogodišnje nagrade Južnohrvatskog ogranka DHK - *Maslini u lice*, u prostoru DHK u Zagrebu.

U srijedu 4. listopada 2023. napisala je uvodni govor na hrvatskom i engleskom o temi povijesnog romana u današnjici, u sklopu višednevnog međunarodnog Okruglog stola - *Zagrebački književni razgovori* u organizaciji DHK u Zagrebu.

Napisala je uvodni govor za simpozij posvećen književniku Hrvoju Hitrecu koji se održao 19. listopada 2023. u Velikoj dvorani Matice hrvatske u Zagrebu.

Od 20. do 21. listopada 2023. sudjelovala je i održala pozdravno izlaganje na simpoziju *Filozofija i književnost* na Danima eseja u Puli u organizaciji Istarskog ogranka DHK u Puli.

U subotu, 28. listopada 2023. sudjelovala je u svečanom programu i održala uvodni govor o K.Š. Đalskom na dodjeli *Nagrade DHK Ksaver Šandor Đalski* u Zaboku u organizaciji Ministarstva kulture, DHK i Grada Zaboka.

U četvrtak, 2. studenog 2023. sudjelovala je uvodnim govorom u predstavljanju nove antologije *Suvremeni hrvatski haiku* Nikole Đuretića i Tomislava Maretića, objavljene pod pokroviteljstvom DHK i promovirane u prostoru DHK u Zagrebu.

U ponedjeljak, 6. studenog 2023. Hrvojka Mihanović-Salopek je promovirala, uz Đuru Vidmarovića i Tomislava Glavnika, četiri knjige poezije akademika Željka Reinera, člana DHK u povodu njegova 70. rođendana u prostoru DHK u Zagrebu

.Od 15. do 17. studenog 2023. sudjelovala je na književnoj manifestaciji *29. Dani Josipa i Ivana Kozarca* u Gradskoj knjižnici u Vinkovcima, pod pokroviteljstvom DHK. Sudjelovala je u radu stručnog povjerenstva za dodjelu nagrada te je napisala i čitala obrazloženje *Nagrade za najbolju knjigu iz književnosti objavljenu u 2022.* koja je dodijeljena Ivi Rešiću za knjigu *Engleska igra šokačke lady*.

U srijedu 22. studenog 2023. sudjelovala je s delegacijom književnika iz DHK na Tribini Slovenskog sajma knjiga u Ljubljani te na razgovorima sa slovenskim književnicima iz Društva slovenskih pisateljev.

Napisala je uvodni govor za simpozij posvećen akademiku Ivanu Kušanu koji se održao 22. studenog 2023. u Velikoj dvorani Matice hrvatske u Zagrebu.

U nedjelju 26. studenog 2023. u organizaciji Društva Poljičana Sv. Jure Priko, Gradskog poglavarstva Omiš i Centra za kulturu predstavila je knjigu *Povijest Društva Poljičana* (koju je napisala u suautorstvu s Nedjeljkom Mihanovićem) u Centru za kulturu u Omišu.

U nedjelju 3. prosinca 2023. održala je uvodni pozdravni govor na večernjem *Adventskom koncertu* Zagrebačkog komornog orkestra u sklopu programa  *Advent u DHK.*

U ponedjeljak 4. prosinca 2023. predstavila je knjigu prof. emeritusa i člana DHK- Alojza Jembriha: *Kajkavski filološki ogledi,* izdavač: Muži zagorskog srca, Zagreb, 2023,. uz sudjelovanje dr. Rajka Fureša iz Krapinsko-zagorskog ogranka DHK u dvorani DHK u Zagrebu.

U srijedu, 6. prosinca 2023. sudjelovala je na svečanoj sjednici Gradskog vijeća prigodom Dana Grada Varaždina i na dodjeli nagrada zaslužnim građanima, među kojima je Nagradu za životno djelo Grada Varaždina dobio književnik Denis Peričić, a Hrvojka Mihanović-Salopek je napisala prijedlog u ime DHK i stručno obrazloženje za dodjelu te Nagrade.

U srijedu 13. prosinca 2023. predstavila je dvije pjesničko-grafičke mape Miljenka Galića i Josipa Botterija Dinija uz sudjelovanje Stanka Špoljarića u dvorani DHK u Zagrebu kao  *Adventski književni, glazbeni i povijesnoumjetnički program* u DHK.

U četvrtak 14. prosinca 2023. održala je pozdravni govor na simpoziju o akademiku Krešimiru Nemecu u organizaciji Odsjeka za kroatistiku Filozofskog fakulteta Sveučilišta u Zagrebu i Odjela za književnost MH, u dvorani Matice hrvatske u Zagrebu. Isti dan u večernjim satima snimila je intervju o dosadašnjem radu i ciljevima DHK s Tomislavom Šovagovićem u emisiji Na kraju tjedna, za HRT 3 u Zagrebu.

Budući da je dosadašnji tajnik Marko Gregur na godišnjem odmoru, nakon kojega se prekida njegov radni odnos s DHK, a novi tajnik Matija Štahan stupa na dužnost u siječnju 2024., sastavila je iz zapisničke građe i napisala pregled najvažnijih zaključaka o radu Upravnog odbora tijekom svojeg polugodišnjeg mandata rada s UO DHK. Nakon zadnje sjednice UO za ovu godinu 21. prosinca 2023. svi zaključci će biti objavljeni na web stranici DHK.

Znanstvena i stručna aktivnost Hrvojke Mihanović-Salopek:

Na projektu  *Hrvatski književni povjesničari* pod pokroviteljstvom HAZU u proceduri tiskanja je znanstveni rad *Nikola Andrić kao putopisac* koji je u pripremi za objavljivanje u *Zborniku o Nikoli Andriću*. Za isti projekt je napisala i dvije recenzije.

Tijekom 2023. H. Mihanović-Salopek je priredila i objavila knjigu: *Saga o jednoj poljičkoj obitelji*, (Podstranjani u Portlandu), izabrala tekstove, priredila i napisala pogovor Hrvojka Mihanović-Salopek, vlastita naklada Martin Vlašić i Studio Moderna d.o.o. Podstrana, 2023. (285 str.) ISBN 978-953-50792-0-0

Objavila je sljedeće znanstvene radove:

Hrvojka Mihanović-Salopek: *Komiža u pjesničkoj vizuri Jakše Fiamenga /Komiža in the Poetic Vision of Jakša Fiamengo, Zbornik radova 10. Dani Ranka Marinkovića – Kolo oko Marinkovića*, Grad Komiža – HAZU, Komiža – Zagreb, 2023.; str. 218-246, ISBN 978-953-99631-9-2

Hrvojka Mihanović-Salopek: *Književnopovijesni radovi Tihomila Maštrovića kao odraz kroatologijskog pristupa znanstvenog istraživanja*, u *Slatkost bašćine*, Zbornik u čast Tihomilu Maštroviću,(gl.urednik prof. dr. sc. Robert Bacalja) Sveučilište u Zadru, Fakultet filozofije i religijskih znanosti Sveučilišta u Zagrebu, Zadar, 2023., str. 517-538

Hrvojka Mihanović-Salopek: *Saga o obitelji Vlašić iz Podstrane,* u knjizi izabranih radova *Saga o jednoj poljičkoj obitelji* ( Podstranjani u Portlandu), prir. H. Mihanović- Salopek, vlast.naklada Martin Vlašić- Studio Moderna d.o.o. Podstrana, 2023., str. 7-25

Objavila je sljedeće stručne radove:

Hrvojka Mihanović-Salopek: *Afterword -Discovering the historical origins of the ancient Croatian alphabet – the Glagolitic script*, pogovor u knjizi: Jasna Horvat, *Az - Discovering the historical origins of the ancient Croatian alphabet – the Glagolitic script,* ( prijevod na engl. Jadranka Zlomislić i Slaven Lendić) Andizet, Osijek, 1. izdanje 2020.; 2. ponovljeno izdanje 2023., str. 181-187

Hrvojka Mihanović-Salopek: *In memoriam – oproštajne riječi s. Mariji od Presv. Srca – Anki Petričević,* u Crkva u svijetu, Katolički bogoslovni fakultet Sveučilišta u Splitu, god. LVIII, br. 3-4, Split, 2023.; str. 552-554 ISSN 0352-4000

Hrvojka Mihanović-Salopek: *Regina Martyrum – Veneration of the Mother of God in the Bjelovar-Križevci Diocese* (DVD), prijevod scenarija na engl. Ivan Miletić i Hrvojka Mihanović-Salopek, Production: Centar za kulturu Novi Zagreb / Center for Culture Novi Zagreb, Zagreb, 2023.; p. 1-15

Hrvojka Mihanović-Salopek: *Povijest Društva Poljičana*, Podstranska revija, god. XXI, br. 43, Ogranak Matice hrvatske u Podstrani, Podstrana 2022. (izašlo 2023.) str. 31

Hrvojka Mihanović-Salopek: *Predgovor* knjizi Marija Tomasovića, *Bogu na čast, nama na ponos - Monografija crkve Gospe od Zdravlja u Podstrani*, Ogranak MH u Podstrani, Podstrana, 2023.; str. 5

*Osluškivanje znakova vremena i iskustvenih naslaga,* pogovor zbirci poezije Dušana Dobrinića*, Dotaknuti od kiše*, Koprivnica, 2023., str. 230-237